EkBass/fiwiki-20250220-pages-articles huggingface dataset:
Janet Munro

Janet Munro (alk. Janet Neilson Horsburgh; 28. syyskuuta 1934 Blackpool, Englanti – 6. joulukuuta 1972 Lontoo, Englanti)Janet Munro, Find a Grave, viitattu 1.6.2023. oli brittiläinen näyttelijä. Hän näytteli useissa Walt Disneyn tuottamissa yhdysvaltalaisissa elokuvissa. Hän kuoli sydänkohtaukseen vain 38 vuoden iässä.Janet Munro Dead; Screen Actress, 38, The New York Times, 7.12.1972, viitattu 21.5.2023.Bringing a star back to the limelight, Independent.ie, 30.1.2004, viitattu 21.5.2023. == Filmografia == Vuosi Suomenkielinen nimi Alkuperäinen nimi Roolihahmo 1958 The Trollenberg Terror The Trollenberg Terror Anne Pilgrim 1959 McBride ja Haltijat Darby O'Gill and the Little People Katie O'Gill 1959 Kolmas mies kukkulalla Third Man on the Mountain Lizbeth Hempel 1959 Tommy härkätaistelijana Tommy the Toreador Amanda 1960 Robinsonin perhe Swiss Family Robinson Roberta 1961 Maailmanloppu The Day the Earth Caught Fire Jeannie Craig 1962 Life for Ruth Life for Ruth Pat Harris 1963 Bitter Harvest Bitter Harvest Jennie == Palkinnot ja ehdokkuudet == === Baftan elokuvapalkinnot === Vuosi Elokuva Palkinto Lopputulos 1963 Life for Ruth Paras brittiläinen naisnäyttelijä Janet Munro, Bafta, viitattu 21.5.2023. == Lähteet == == Aiheesta muualla == * * Luokka:Brittiläiset näyttelijät Luokka:Vuonna 1934 syntyneet Luokka:Vuonna 1972 kuolleet
Järvikylä (Sievi)

Järvikylä on Sievissä sijaitseva kylä ja taajama. Taajamassa asui vuoden 2021 lopussa 296 asukasta ja sen maapinta-ala oli noin 2,2 neliökilometriä. Järvikylällä toimii kyläyhdistys. Järvikylällä toimii myös koulu, joka aiotaan kuitenkin ehkä lakkauttaa lähitulevaisuudessa. == Lähteet == Luokka:Sievin kylät
Iisakki Kaivola

Iisakki Kaivola (s. 28. huhtikuuta 1996) on suomalainen jääpalloilija, pelipaikaltaan hyökkääjä tai keskikenttäpelaaja. Hän edustaa Bandyliigassa pelaavaa Porvoon Akillesta. Kaivola on Mikkelin Kamppareiden kasvatti. == Ura == Kaivola edusti kasvattajaseuraansa kaudelle 2020–2021 saakka lukuu nottamatta kautta 2014-2015 jolloin Kaivola oli lainasopimuksella WP-35 paidassa pelaten 10 ottelua. Kauden 2020–2021 jälkeen siirtyi Porvoon Akilleen riveihin. Kaudeksi 2022–2023 hän siirtyi Ruotsin Elitserienissä pelaavan Tukholman AIK:n vahvuuteen joukkueeseen pelaten kuitenkin vain yhden sarjaottelun, jonka jälkeen seura vetäytyi sarjasta taloudellisten ongelmien vuoksi. Kauden 2022-2023 Kaivola pelasi loppuun Ruotsin Allsvenskanissa pelaavan Åby/Tjureda IF:n paidassa. Hän oli voittamassa Suomelle P17-nuorten MM-kultaa kaudella 2012–2013 Venäjän Krasnoyarskissa. Suomeen Porvoon Akilleeseen Kaivola palaa kaudeksi 2023–2024. == Saavutukset == * P17 nuorten MM-kultaa 2013 * SM-kultaa 2015 * SM-hopeaa 2018, 2021 * SM-pronssia 2019 == Lähteet == * * Iisakki Kaivola siirtyi Akilles Bandystä Ruotsin AIK Bandyyn * AIK-anfallaren klar för Åby/Tjureda * AIK värvar från Finland * Maalitykki Iisakki Kaivola palasi Porvooseen === Viitteet === Luokka:Suomalaiset jääpalloilijat Luokka:Vuonna 1996 syntyneet Luokka:Elävät henkilöt
Vaajakosken baptistiseurakunta

Vaajakosken baptistiseurakunta (aik. Haapakosken baptistiseurakunta) on Jyväskylän Vaajakoskella toimiva baptistiseurakunta. Seurakunta on perustettu vuonna 1920 seitsemän henkilön voimin. Nykyisin baptistiseurakunnan jäsenmäärä on noin 150. Seurakunta järjestää jumalanpalveluksia ja muita tilaisuuksia Vaajakosken Savonmäessä. Lisäksi seurakunnalla on oma leirikeskus Leppälahden Pitkäjärven rannalla. Seurakunta on Suomen Baptistikirkko -kirkkokunnan jäsen. Seurakunnan johtaja on Aki Liukko.Edén 1931, s. 389 == Historia == Vapaakirkollinen herätys vaikutti seudulla jo 1890-luvulla. Erityisesti paikkakunnan patruunan James Salvesenin uskoon tuleminen vaikutti voimakkaasti paikkakunnan elämään.Lohikko 2006, s. 80–81 Baptistien työ alkoi Vaajakoskella vuonna 1911, kun baptistisaarnaajat P. Mikkonen ja Daavid Jokinen kastoivat neljä uskoon tullutta. Myöhemmin uskovien ryhmä kasvoi pieneksi baptistiryhmäksi. 1910-luvulla Vaajakoskella vaikutti muun muassa Walfred Karala. Haapakosken baptistiseurakunta perustettiin lokakuussa 1920. Perustamiskokouksen puheenjohtajana toimi Aleksius Hiljanen. Vaajakosken baptistiseurakunta oli 1940-luvulla maaakunnan suurin, minkä vuoksi seurakunnan nimi muutettiin Keski-Suomen baptistiseurakunnaksi. 1980-luvun lopussa seurakunta oli Suomen suurin baptistiseurakunta. == Toimitilat == Vaajakosken baptistiseurakunnan rukoushuone on valmistunut vuonna 1932. Rakennusta on korjattu ja laajennettu useaan otteeseen. 1950-luvulla saliin kulku muutettiin alapihalta toiselle puolelle ja rakennusta jatkettiin. 1990-luvun alussa rakennettiin eteistilojen siipi ja talonmiehen asunto. Alakertaan tehtiin keittiö, ruokasali ja nuorisotila. Rakennus sai ristitornin rakennus vuonna 2005. Seurakunnalle kuuluu myös Kesärannan leirikeskus, jossa on järjestetty hengellisiä leirejä ja virkistäytymistä 1960-luvun lopulta lähtien. == Katso myös == * Uskonto Jyväskylässä * Baptismi Suomessa * Suomen Baptistikirkko == Lähteet == * * === Viitteet === == Kirjallisuus == * Luokka:Jyväskylän seurakunnat Luokka:Suomen baptistiseurakunnat Luokka:Vaajakoski
Susan Hampshire

Susan Hampshire (s. 12. toukokuuta 1937 Lontoo)Susan Hampshire, Rotten Tomatoes, viitattu 21.5.2023. on englantilainen näyttelijä. Hän on voittanut kolme Primetime Emmy -palkintoa. Vuonna 2018 hänelle myönnettiin Brittiläisen imperiumin ritarikunnan komentajan arvo ().Susan Hampshire ‘rather overwhelmed’ to receive CBE, Oxford Mail, 9.5.2018, viitattu 21.5.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 1961 Ensimmäinen yö During One Night Jean 1964 Nuoret hurjat yllättävät Wonderful Life Jenny Taylor 1965 Paris au mois d'août Paris au mois d'août Patricia Seagrave 1966 Kolmiokierre The Trygon Factor Trudy Emberday 1968 The Violent Enemy The Violent Enemy Hannah Costello 1969 Nuo rohkeat miehet hilpeissä kaaroissaan Those Daring Young Men in Their Jaunty Jalopies Betty 1972 Neither the Sea Nor the Sand Neither the Sea Nor the Sand Anna Robinson 1972 Uhriksi valittu Baffled! Michele Brent 1972 Elsan pennut – vapaana luonnossa Living Free Joy Adamson 1973 Ketunpesä Malpertuis Useita hahmoja 1976 Daavidin tarina The Story of David Michal 1977 Bang! Bang! Cilla Brown === Televisiosarjat === Vuodet Suomenkielinen nimi Alkuperäinen nimi Roolihahmo 1967 Forsytein taru The Forsyte Saga Fleur Mont 1967 Turhuuden turuilla Vanity Fair Becky Sharp 1969 Erään suvun tarina The First Churchills Sarah Churchill 1997–1998 Loistohotelli Grand The Grand Esme Harkness 2000–2005 Laakson kuningas Monarch of the Glen Molly MacDonald == Palkinnot ja ehdokkuudet == === Primetime Emmy -palkinnot === Vuosi Ohjelma Palkinto Lopputulos 1970 Forsytein taru Paras naispääosa draamasarjassa 1971 Erään suvun tarina Paras naispääosa draamasarjassa 1973 Turhuuden turuilla Paras naispääosa minisarjassa Susan Hampshire, Television Academy, viitattu 21.5.2023. == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1937 syntyneet Luokka:Elävät henkilöt
LSG Group

LSG Group on saksalainen ruokapalveluyhtiö. Se tarjoaa lentoyhtiöille cateringin sekä lennon aikaisen tuotemyynnin palveluita. Vuonna 2016 se oli Gategroupin jälkeen toiseksi suurin lentoyhtiöiden catering-palveluiden tarjoaja 20 prosentin markkinaosuudellaan. Yhtiön pääkonttori sijaitsee Neu- Isenburgissa, Saksassa. Sillä on 140 toimipistettä 40 maassa. Yhtiön palveluksessa oli vuoden 2022 lopussa yli 20 000 työntekijää. == Historia == LSG Groupin juuret ulottuvat vuoteen 1942, jolloin American Airlines perusti catering-yhtiö Sky Chefsin. Lufthansa perusti vastaavan LSG-tytäryhtiön vuonna 1966. LSG laajensi 1970-luvulla toimintaansa Italiaan, Egyptiin, Yhdysvaltoihin ja Aasiaan. Vuonna 1993 LSG hankki vähemmistöosuuden Sky Chefsistä, jonka jälkeen yhtiöt alkoivat käyttää yhteistä LSG Sky Chefs -brändiä. Uudesta brändistä tuli tuolloin maailman suurin catering-brändi. Se jatkoi 1990-luvulla laajentumistaan Latinalaiseen Amerikkaan, Kanadaan, Itä- Eurooppaan ja Etelä-Afrikkaan. Nykymuotoinen LSG Group syntyi vuonna 1995, kun Lufthansa perusti catering-toimintansa emoyhtiöksi LSG Lufthansa Service Holding AG:n. Vuonna 2001 LSG hankki Sky Chefsin kokonaan omistukseensa. LSG Sky Chefsin emoyhtiö otti käyttöön nimen LSG Group vuonna 2016. Lufthansa myi vuonna 2020 LSG Sky Chefsin toiminnot Euroopassa Gategroupille. Huhtikuussa 2023 Lufthansa teki sopimuksen LSG Groupin myymisestä Aurelius Groupille loppuvuodesta 2023. == Brändit ja toiminta == LSG Groupin alle kuuluu kolme eri aloilla toimivaa brändiä: LSG Sky Chefs, Retail inMotion ja SCIS Air Security. LSG Sky Chefsin pääasiallinen toimiala on catering-palvelut. Se valmistaa lentoyhtiöiden käyttöön yli 300 miljoonaa annosta lentokoneruokaa vuosittain. Cateringin ohella LSG Sky Chefs tuottaa muun muassa lounge-tilojen ruokapalveluita sekä konsulttipalveluita lentoyhtiöille. Retail inMotion tarjoaa lentoyhtiöille lennoilla tapahtuvaa tuotemyyntiä sekä tuotemyynnin ennakkotilauspalveluita. SCIS Air Security tarjoaa turvallisuusalan palveluita 39 lentoasemalla Yhdysvalloissa. == Lähteet == == Aiheesta muualla == * LSG Groupin kotisivut Luokka:Ilmailualan catering-yritykset Luokka:Saksalaiset elintarvikeyhtiöt
Porte

Porte () on kunta Italiassa Piemonten alueella sijaitsevassa Torinon metropolikaupungissa.Porte Sapere.it . Vuoden 2023 alussa kunnassa oli arviolta 1 092 asukasta. ==Lähteet== ==Aiheesta muualla== Luokka:Torinon metropolikaupungin kunnat
Kaajärvi

Kaajärvi voi tarkoittaa seuraavia: * Kaajärvi, järvi Kouvolassa * Kaajärvi, järvi Luumäellä. == Katso myös == * Kääjärvi
Vehniän baptistiseurakunta

Vehniän baptistiseurakunta (aik. Laukaan baptistiseurakunta) on Laukaan Vehniällä toimiva baptistiseurakunta. Seurakunta on perustettu 22 henkilön toimesta vuonna 1908. Nykyisin seurakunnalla on omat tilat Vehniällä, minkä lisäksi seurakunta kokoontuu Vehniän kylätalolla. Seurakunta on Suomen Baptistikirkko -kirkkokunnan jäsen. Seurakunnan johtajana tomii Jari Tourunen.Edén 1931, s. 388 == Historia == Laukaassa sekä Jyväskylän ja Vaajakosken ympäristössä vaikutti 1800-luvun lopulla vahva vapaakirkollinen herätys. Samoihin aikoihin Vehniällä tuli uskoon Abel Laurinen, joka liittyi myöhemmin Multian baptistiseurakuntaan.Lohikko 2006, s. 55–56 Multialta ryhdyttiin yhteydenpitoon Laukaaseen ja saarnaajat vierailivat usein Laukaassa. Seurakunta perustettiin 14. kesäkuuta 1908 Myllylän talossa. Vehniän baptistiseurakunta oli 1910-luvun kolmas Keski-Suomeen perustettu baptistiseurakunta. Alkujaan seurakunta tunnettiin nimellä Laukaan baptistiseurakunta, mutta seurakunnan nimi muutettiin nykyiseen muotoon, kun Laukaaseen syntyi toinenkin baptistiseurakunta. Seurakunnan työ laajentui 1920-luvun alussa ja seurakunnan saarnaajaksi valittiin Johannes Laurinen. Kesällä 1920 seurakunnassa järjestettiin kaksi kastetilaisuutta, joissa yhdeksän jäsentä liitettiin seurakuntaan. Vuoteen 1923 asti paikkakunnalla kerrotaan jatkuvasta kasvusta ja vuosikymmenen lopulla ihmisiä liikkui jo paljon tupakokouksissa.Lohikko 2006, s. 80 Vuonna 1933 seurakunta aloitti riihijuhlina tunnetun perinteen, jotka toimivat baptistien kesäkokoontumisina Vehniällä.Lohikko 2006, s. 145 == Katso myös == * Baptismi Suomessa * Suomen Baptistikirkko * Laukaan seurakunta == Lähteet == * * === Viitteet === Luokka:Laukaan seurakunnat Luokka:Suomen baptistiseurakunnat
Petäjäveden baptistiseurakunta

Petäjäveden baptistiseurakunta (aik. Multian baptistiseurakunta, Multian–Petäjäveden baptistiseurakunta, Keski-Suomen baptistiseurakunta) on Petäjävedellä toimiva baptistiseurakunta. Seurakunta perustettiin alun perin Multialla 12 henkilön voimin vuonna 1906. Vuoden 1913 jälkeen seurakunnan toiminnan painopiste siirtyi Petäjävedelle.Edén 1931, s. 387 == Historia == Multian baptistiseurakunta oli ensimmäinen Keski-Suomessa säännöllisesti kokoontuva baptistiseurakunta. Perustamiskokouksessa seurakuntaan liittyi 28 jäsentä, mutta parissa vuodessa lukumäärä kaksinkertaistui. Seurakunnan ensimmäisenä johtajana toimi kelloseppä Walfred Karala. Multian aikana seurakunta kokoontui Karalan talon isossa tuvassa.Lohikko 2006, s. 55 Petäjävedellä baptismi sai jalansijaa jo 1907, kun Aleksius Hiljanen ja Anton Mustonen vierailivat paikkakunnalla kokousmatkoilla. 1910-luvulla Multian seurakunnan painopiste siirtyi Petäjävedelle. Vuonna 1927 Karala muutti Petäjäveden kirkonkylään ja hänen kodistaan tuli baptistityön tukikohta.Lohikko 2006, s. 86–87 Huhtikuussa 1927 Petäjävedellä syntyi herätys erityisesti nuorison parissa. Tässä herätyksessä tuli uskoon muun muassa Ilmari Toivola. Muutaman vuoden kuluttua Karala ja Toivola pitivät yhdessä kokouksia Keski-Suomen alueella. Petäjäveden baptistiseurakunta perustettiin 29. heinäkuuta 1928 ja sen johtajaksi valittiin Walfred Karala ja vanhimmistoon Aleksius Hiljanen, K. Heino, N. Nieminen ja M. Lehtonen. Herätys jatkui paikkakunnalla ja seuraavana vuonna siellä kastettiin 16 uskoon tullutta. Kesällä 1929 Multian baptistiseurakunta sulautettiin, minkä jälkeen sen virallinen nimi oli Multian–Petäjäveden baptistiseurakunta. == Toimitilat == Petäjäveden baptistiseurakunnan nykyinen toimitalo on valmistunut vuonna 1985. == Katso myös == * Baptismi Suomessa * Suomen Baptistikirkko * Petäjäveden seurakunta == Lähteet == * * === Viitteet === Luokka:Petäjävesi Luokka:Suomen baptistiseurakunnat
Magnus Nilssen

Magnus Nilssen (18. heinäkuuta 1871 Lillehammer – 20. marraskuuta 1947 Oslo) oli norjalainen kultaseppä ja työväenpuolueen poliitikko. Hän istui suurkäräjillä vuosina 1906–1921 ja 1927–1945 sekä toimi Norjan työministerinä talvella 1928. ==Lähteet== ==Aiheesta muualla== Luokka:Norjan työministerit Luokka:Norjalaiset kultasepät Luokka:Vuonna 1871 syntyneet Luokka:Vuonna 1947 kuolleet
Lykken hallitus

Lykken hallitus oli Norjan hallitus 5. maaliskuuta 1926 – 28. tammikuuta 1928. Se oli Høyrestä ja Frisinnede Venstre -puolueesta koostunut vähemmistöhallitus. ==Ministerit== Pääministeri * Ivar Lykke (Høyre) Valtiovarainministeri * Fredrik Ludvig Konow (Frisinnede Venstre) Oikeusministeri * Ingolf Elster Christensen (Høyre) 5.3.1926–26.7.1926 * Knud Øyen (Høyre) 26.7.1926–28.1.1928 Maatalousministeri * Ole Bærøe (Høyre) Kirkko- ja opetusministeri * Wilhelm Christian Magelssen (Høyre) 5.3.1926–25.12.1927 * Ole Bærøe (Høyre) 25.12.1927–28.1.1928 Puolustusministeri * Karl Wilhelm Wefring (Frisinnede Venstre) 5.3.1926–26.7.1926 * Ingolf Elster Christensen (Høyre) 26.7.1926–28.1.1928 Sosiaaliministeri * Peter Andreas Morell (Høyre) Kauppaministeri * Charles Robertson (Høyre) Työministeri * Anders Venger (Høyre) 5.3.1926–26.7.1926 * Worm Hirsch Darre-Jenssen (Høyre) 26.7.1926–28.1.1928 ==Lähteet== Luokka:Norjan hallitukset
Fjuken

Fjuken on norjalainen vuonna 1989 perustettu paikallislehti, jonka kotikunta on Skjåk. Se kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Skjåk
Voitto Koskenmäki

Voitto Martti Johannes Koskenmäki (s. 27. lokakuuta 1942 Ikaalinen) on suomalainen agronomi ja eläköitynyt maanviljelijä ja järjestö- ja yritysjohtaja, joka on saanut maanviljelysneuvoksen arvonimen. Viitattu 22.5.2023. Koskenmäen vanhemmat olivat maanviljelijä Martti Ilmari Koskenmäki ja emäntä Hertta Anja Lyydia Harra. Hänen puolisonsa vuodesta 1967 on kotitalousopettaja Tuulikki Mäenpää. Koskenmäki tuli ylioppilaaksi Tampereen klassillisesta lyseosta 1961 ja valmistu agronomiksi Helsingin yliopistosta 1970. Hän oli Maatalous- ja metsäylioppilaiden liiton toiminnanjohtaja 1966–1968, Keskusosuusliike Hankkijan puutarhaosaston päällikkö 1968–1969, osastopäällikkö 1969–1973 ja viljaosaston osastopäällikkö 1973–1975 sekä Elintarviketeollisuusliiton maatalousasioiden johtaja vuodesta 1975, varatoimitusjohtaja 1977–1981 ja toimitusjohtaja 1983–1986. Raision Tehtaat Oy:n maatalousryhmän johtaja Koskenmäki oli 1981–1983, Tuottajain Lihakeskuskunnan varatoimitusjohtaja ja hallituksen jäsen 1986 ja pääjohtaja ja hallituksen puheenjohtaja 1987–1991, Agri-Cola Consulting Oy:n osakas vuodesta 1991 ja johtava konsultti 1992–1993 sekä Boreal Suomen Kasvinjalostuksen johtaja ja ylijohtaja 1994–1999 ja Boreal Kasvinjalostus Oy:n toimitusjohtaja 2000–2003. Maanviljelystä omistamallaan tilalla Ikaalisissa hän harjoitti vuodesta 1970 aina 2000-luvulle asti. Hän toimi Borealista eläköidyttyään konsulttina kansainvälisissä tehtävissä. Maanviljelysneuvoksen arvonimen Koskenmäki sai 1995. == Lähteet == Luokka:Suomalaiset maanviljelijät Luokka:Suomalaiset järjestöjohtajat Luokka:suomalaiset yritysjohtajat Luokka:Maanviljelysneuvokset Luokka:Vuonna 1942 syntyneet Luokka:Elävät henkilöt
Fotografia

Fotografia voi tarkoittaa seuraavia: * fotografia, valokuvaus * ”Fotografia”, Antônio Carlos Jobimin kappale vuodelta 1959 * ”Fotografia”, Al Bano & Romina Powerin kappale vuodleta 1990.
Ritter

Ritter on muun muassa seuraavien henkilöiden sukunimi: * von Ritter, baltialainen, myös Suomessa vaikuttanut aatelissuku * August Gottfried Ritter (1811–1885), saksalainen urkusäveltäjä ja urkuri * Christian Ritter (1650–1725), saksalainen säveltäjä ja urkuri * Gerhard Ritter (1888–1967), saksalainen historioitsija * Jason Ritter (s. 1980), yhdysvaltalainen näyttelijä * Johann Wilhelm Ritter (1776–1810), saksalainen fyysikko, ultraviolettisäteilyn löytäjä * John Ritter (1948–2003), yhdysvaltalainen näyttelijä * Karl (Carl) Ritter (1779–1859), saksalainen maantieteilijä * Krysten Ritter (s. 1981), yhdysvaltalainen näyttelijä, muusikko, kirjailija ja entinen malli * Louise Ritter (s. 1948), yhdysvaltalainen korkeushyppääjä * Nina Ritter (s. 1981), saksalainen jääkiekkoilija * Paul Ritter (1966–2021), englantilainen näyttelijä * Peter Ritter (1763–1846), saksalainen säveltäjä, sellisti ja kapellimestari * Saulius Ritter (s. 1998), liettualainen soutaja ja olympiamitalisti * Scott Ritter (s. 1961), yhdysvaltalainen kirjailija, entinen tiedustelu-upseeri ja YK:n asetarkastaja * Tex Ritter (1905–1974), yhdysvaltalainen countrylaulaja ja lännenelokuvien näyttelijä * Thelma Ritter (1902–1969), yhdysvaltalainen teatteri- ja elokuvanäyttelijä * Tyson Ritter (s. 1984), yhdysvaltalainen laulaja ja basisti. == Nimen muita merkityksiä == * Rittersaari (), saari Papua-Uudessa-Guineassa Tyynellämerellä * Ritter Sport, Alfred Ritter -yhtiön valmistama suklaalevy
Jalasjärven Kansantalo

Jalasjärven Kansantalo on vuonna 1947 valmistunut Kurikan Jalasjärven kyläkeskuksessa sijaitseva rakennus. == Historiaa == Rakennus on nykyisin yksityiskäytössä. == Rakennus == Rankarakenteinen rakennus rakennettiin talkoilla. Rahoitukseen saatiin kiinnelaina. Laudoilla vuorattu osin kaksikerroksinen rakennus oli maalattu punaiseksi. Rakennuksessa oli juhlasali näyttämöineen, ravintolatilat ja eteinen sekä kolme huonetta ja keittiön käsittävä vahtimestarin asunto. Alkuperäinen puulämmitys muutettiin vuonna 1965 öljylämmittimeen. Pihassa oli erillinen käymälärakennus == Toimintaa järjestötalolla == Kansantalo oli pääasiassa omistajajärjestön omassa kokouskäytössä. Talossa järjestettiin myös nuorisotoimintaa ja juhlia. == Lähteet == Luokka:Työväentalot Luokka:Kurikan rakennukset ja rakennelmat Luokka:Jalasjärvi
Tantamani

Tantamani (myös Tanutamun tai Tenuetamun) oli muinaisen Egyptin 25. dynastian hallitsija eli faarao 664–656 eaa. Hänen valtaistuinnimensä on Bakare (Loistava on Ren sielu). Tantamanin uskotaan olleen faarao Shebitkun poika. Tantamani oli lyhyen aikaa Taharqan kanssahallitsija ja peri vallan Taharqan kuoleman jälkeen. Unisteelassa kerrotaan, että Tantamani johti voittoisaa sotaretkeä Niilin suistoalueelle. Hänen joukkonsa kukistivat siellä Assyrian vasalleina olleet ruhtinaat. Assyrialaiset tekivät kuitenkin vastahyökkäyksen, ja Tantamani joutui vetäytymään Thebaan ja myöhemmin Nubiaan. Vuonna 663 eaa. Assurbanipalin johtama Assyrian armeija vetäytyi Ylä-Egyptistä jätettyään sinne varuskunnat ja valloitti Theban. Assyrialaiset ryöstivät kaupungin perusteellisesti. Tantamani säilyi muodollisesti Egyptin hallitsijana, vaikka Thebassa valtaa pitivät Montunemhat ja Shapenewpet II. Tantamanin hautakammio on El-Kurrussa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Quadrathlon

Quadrathlon on neljää urheilumuotoa yhdistävä kestävyyslaji, johon sisältyy uinti, pyöräily, melonta ja juoksu. Triathlonin tapaan vaiheet suoritetaan peräkkäin ja nopeiten koko matkasta selvinnyt kilpailija voittaa. Laji on kehitetty antamaan perinteistä triathlonia tasapainoisempi kestävyyskoitos ylä- ja alaruumiin koettelun suhteen. Ensimmäisen quadrathlon-kisan järjesti Sergio Ferrero vuonna 1987 Ibizalla. Hän perusti myöhemmin vuonna 1990 myös Maailman Quadrathlon-liiton. Ensimmäisessä kisassa oli viisi kilometriä uintia, 20 km melontaa, 100 km pyöräilyä ja 25 km juoksua ja sen voitti Australian Philip Gabel, joka selviytyi kisasta hieman alle seitsemässä tunnissa. Myöhemmin uintimatkasta pudotettiin yksi kilometri ja myös juoksumatkaa lyhennettiin. Vuonna 1997 Vaclav Marek perusti Euroopan Quadrathlon-liiton. Vuonna 2013 Englannin Lincolnshiressä pidettiin lajin euroopanmestaruuskisat, joissa voittajat olivat Ison-Britannian Steve Clark ja Saksan Lisa Maria Hirschfelder. Sääntöjen mukaan melonnassa käytettyjen kajakkien on painettava vähintään kahdeksan kiloa. Melontaosuus tapahtuu uinnin tapaan tasaisella ja avoimella vesialueella, ei siis esimerkiksi koskessa. Maailman Quadrathlon-liitto määrittelee lajin matkat seuraavasti: Sprinttimatka Keskipitkä matka Pitkä matka uinti 0.75 kilometriä 1.5 km 4 km pyöräily 20 km 40 km 100 km melonta 4 km 8 km 20 km juoksu 5 km 10 km 21 km Nämä osuudet voidaan asettaa myös eri järjestykseen, mutta taulukon järjestys on yleisin. Luokka:Urheilulajit
Scout 430

Scout 430 on alun perin partiolaisten käyttöön suunniteltu lasikuiturakenteinen kevytvene, joka on varustettu isopurjeella, fokalla, peräsimellä ja nostokölillä. Scoutiin on myös mahdollista kiinnittää pienehkö perämoottori, oli se sitten poltto- tai sähkömoottori. Tämän lisäksi soutaminenkin on mahdollista. Luokka:Purjejollat
Synteettinen metaani

Synteettinen metaani eli e-metaani on niin kutsuttu sähköpolttoaine. Se syntyy yhdistämällä (uusiutuvan) sähkön avulla tuotettua vetyä ja ilmasta tai erilaisista prosesseista talteenotettua hiilidioksidia. Ominaisuuksiltaan synteettinen metaani vastaa täysin maakaasua, joten sen avulla voidaan korvata fossiilisia polttoaineita kaikissa kohteissa, joissa maakaasua käytetään. Tämän vuoksi uutta verkostoa tai jakeluasemia ei tarvitse rakentaa. == Lähteet == Luokka:Maakaasu
Monacon ePrix

Monacon ePrix on kaudesta 2014–2015 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu Circuit de Monacon katuradalla Monacossa. == Rata == Monacon ePix ajetaan Monacon katuradalla, joka on paremmin tunnettu Formula 1 -sarjan Monacon Grand Prix’sta. Vuosina 2015–2019 rata kuitenkin poikkesi Formula 1 -sarjan käyttämästä, sillä sitä oltiin lyhennetty. Vuonna 2021 Formula E käytti melkein samaa rataa kuin Formula 1, lukuun ottamatta Nouvellen šikaania, rata oli 3 330 metriä pitkä (Grand Prix radan pituus on virallisesti 3 337 metriä). Alkuperäinen Formula E rata oli vain 1 760 metriä pitkä. Kaudesta 2022 alkaen myös Formula E on käyttänyt täysin samaa rataprofiilia kuin Formula 1.https://fiaformulae.com/en/races/2022-23/r9-monaco 2023 Monaco ePrix === Konfiguraatiot === Tiedosto:Mónaco ePrix.svg|Lyhyempi ePrix rata, jota käytettiin 2015–2019. Tiedosto:Circuit Monaco Formula E 2021.png|ePrix rata, jota käytettiin 2021. Tiedosto:Formula E Mónaco 2022.webp|Grand Prix rata. == Tulokset == Vuosi Rata Voittaja Toinen Kolmas Paalupaikka Nopein kierros Viite 2015 Circuit de Monaco Sébastien Buemi e.dams-Renault Lucas di Grassi Audi Sport ABT Nelson Piquet Jr. NEXTEV TCR Sébastien Buemi e.dams-Renault Jean-Éric Vergne Andretti Autosport 2017 Sébastien Buemi Renault e.dams Lucas di Grassi Abt Schaeffler Audi Sport Nick Heidfeld Mahindra Racing Sébastien Buemi Renault e.dams Sam Bird DS Virgin Racing 2019 Jean-Éric Vergne DS Techeetah Oliver Rowland Nissan e.dams Felipe Massa Venturi Formula E Team Jean-Éric Vergne DS Techeetah Pascal Wehrlein Mahindra Racing 2021 António Félix da Costa DS Techeetah Robin Frijns Envision Virgin Racing Mitch Evans Jaguar Racing António Félix da Costa DS Techeetah Stoffel Vandoorne Mercedes-EQ Formula E Team 2022 Stoffel Vandoorne Mercedes-EQ Formula E Team Mitch Evans Jaguar TCS Racing Jean-Éric Vergne DS Techeetah Mitch Evans Jaguar TCS Racing Robin Frijns Envision Racing 2023 Nick Cassidy Envision Racing Mitch Evans Jaguar TCS Racing Jake Dennis Avalanche Andretti Formula E Jake Hughes NEOM McLaren Formula E Team Jake Dennis Avalanche Andretti Formula E 2024 Mitch Evans Jaguar Racing Nick Cassidy Jaguar Racing Stoffel Vandoorne DS Penske Pascal Wehrlein Porsche Formula E Team Nick Cassidy Jaguar Racing == Lähteet ==
Koukunniemi

Koukunniemi oli kylä Metsäpirtissä. Koukunniemi sijaitsi Suvanto-järven ja Taipaleenjoen rannalla, Sakkolan eteläpuolella. == Väestö == 1900-luvulla Koukunniemen kylä käsitti 3 kylänosaa: Kirvesmäki, Lääenmäki (myös Läämäki) sekä Koukunniemi. Koukunniemen läntinen osa oli Kirvesmäkeä ja eteläinen osa Koukunniemeä. 1930-luvulla Koukunniemessä oli 64 taloa. Asukkaiden päätoimeentulon muodosti maatalous. Vuonna 1939 Koukunniemen kylien asukkaat joutuivat lähtemään sodan tieltä evakkoon ja kylien rakennukset tuhoutuivat kokonaisuudessaan talvisodan ensipäivinä. Sotien jälkeen ei Kirvesmäen ja Läämäen kylissä ole ollut pysyvää asutusta. == Lähteet == Luokka:Metsäpirtin kylät
2-etoksietanoli

2-etoksietanoli (C4H10O2) eli etyylisellosolvi tai etyleeniglykolimonoetyylieetteri on alkoholeihin ja eettereihin kuuluva orgaaninen yhdiste. Yhdistettä voidaan käyttää liuottimena. ==Ominaisuudet, valmistus ja käyttö== Huoneenlämpötilassa 2-etoksietanoli on väritöntä nestettä. Yhdiste liukenee erittäin hyvin veteen ja lisäksi useisiin orgaanisiin liuottimiin, esimerkiksi etanoliin, dietyylieetteriin ja asetoniin. Aine ärsyttää hengitysteitä ja ihoa. Sen on havaittu olevan teratogeenistä.Dieter Stoye: "Solvents", teoksessa Ullmann's Encyclopedia of Industrial Chemistry, John Wiley & Sons, New York, 2000. Vol. 33, s. 679 Viitattu 22.5.2023. 2-etoksietanolia valmistetaan etanolin ja etyleenioksidin reaktiolla. : 2-etoksietanolia käytetään esimerkiksi hartsien, maalien, lakkojen, kumien, pinnoitteiden ja selluloosanitraatin liuottimena. Teratogeenisuuden vuoksi 2-etoksietanoli on pyritty korvaamaan muilla liuottimilla. Yhdistettä käytetään myös muiden yhdisteiden valmistuksen lähtöaineena. == Lähteet == Luokka:Alkoholit Luokka:Eetterit
Rooman ePrix

Rooman ePrix tai Rome ePrix on kaudesta 2017–2018 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu Circuito Cittadino dell'EURin väliaikaisella katuradalla Roomassa. Rooman ePrix oli suunnitelmissa jo vuonna 2012 ja se oli tarkoitus kilpailla sarjan ensimmäisellä kaudella 2014–2015. Rooman ePrix oli tarkoitus olla ensimmäinen ePrix kilpailu sarjan historiassa. Suunnitelmat eivät kuitenkaan toteutuneet, koska Rooman pormestari Ignazio Marino vastusti kilpailua. Marinon jälkeen pormestariksi tuli Virginia Raggi ja Rooman ePrix sai kaupungin hyväksynnän huhtikuussa 2017. Virallisesti Rooman ePrix vahvistettiin kesäkuussa 2017, kun FIA julkaisi kauden 2017–2018 kilpailukalenterin. Formula E ja Rooma tekivät vuonna 2020 viiden vuoden sopimuksen kilpailun järjestämisestä. Pormestari Raggi uskoi, että uusi sopimus tuo lisää investointeja kaupunkialueelle ja lisää uusien tapahtumien houkuttelevuutta. == Rata == Rooman ePix ajetaan Circuito Cittadino dell'EUR väliaikaisella katuradalla, joka rakennetaan EUR:n naapurustoon. Vuosina 2018 ja 2019 käytetty konfiguraatio oli 2 849 metriä pitkä ja siinä oli 21 mutkaa. Se oli yksi pisimmistä Formula E radoista. Vuonna 2021 rataa muokattiin niin, että sen pituudeksi tuli 3 385 metriä ja se pysyi edelleen yhtenä pisimmistä radoista. Mutkia uudella radalla on 19. === Konfiguraatiot === Tiedosto:Rome Layout 2018.svg|Alkuperäinen ePrix rata. Tiedosto:EUR Street Circuit (2021).png|ePrix rata, jota on käytetty vuodesta 2021. == Tulokset == Vuosi Rata Voittaja Toinen Kolmas Paalupaikka Nopein kierros Viite 2018 Circuito Cittadino dell'EUR Sam Bird DS Virgin Racing Lucas di Grassi Audi Sport ABT Schaeffler André Lotterer Techeetah Felix Rosenqvist Mahindra Racing Daniel Abt Audi Sport ABT Schaeffler 2019 Mitch Evans Panasonic Jaguar Racing André Lotterer DS Techeetah Stoffel Vandoorne HWA Racelab André Lotterer DS Techeetah Jean-Éric Vergne DS Techeetah 2021 Kilpailu 1 Jean-Éric Vergne DS Techeetah Sam Bird Jaguar Racing Mitch Evans Jaguar Racing Stoffel Vandoorne Mercedes-EQ Formula E Team Mitch Evans Jaguar Racing Kilpailu 2 Stoffel Vandoorne Mercedes-EQ Formula E Team Alexander Sims Mahindra Racing Pascal Wehrlein TAG Heuer Porsche Formula E Team Nick Cassidy Envision Virgin Racing Nyck de Vries Mercedes-EQ Formula E Team 2022 Kilpailu 1 Mitch Evans Jaguar TCS Racing Robin Frijns Envision Racing Stoffel Vandoorne Mercedes-EQ Formula E Team Stoffel Vandoorne Mercedes-EQ Formula E Team Lucas di Grassi ROKiT Venturi Racing Kilpailu 2 Mitch Evans Jaguar TCS Racing Jean-Éric Vergne DS Techeetah Robin Frijns Envision Racing Jean-Éric Vergne DS Techeetah Robin Frijns Envision Racing 2023 Kilpailu 1 Mitch Evans Jaguar TCS Racing Nick Cassidy Envision Racing Maximilian Günther Maserati MSG Racing Mitch Evans Jaguar TCS Racing Mitch Evans Jaguar TCS Racing Kilpailu 2 Jake Dennis Avalanche Andretti Formula E Norman Nato Nissan Formula E Team Sam Bird Jaguar TCS Racing Jake Dennis Avalanche Andretti Formula E Jean-Éric Vergne DS Penske == Lähteet ==
I Never Said 4ever

I Never Said 4ever on suomalaisen vaihtoehtorockyhtye Cyan Kicksin toinen studioalbumi, joka julkaistiin vuonna 2023. == Kappaleet == # # # # # # # # # # # # # == Kokoonpano == * Susanna Alexandra – laulu * Niila Perkkiö – kitara * Leevi Erkkilä – bassokitara * Pietari Reijonen – rummut == Arvostelut == * Desibeli.net: * Soundi: ==Lähteet== Luokka:Suomalaiset rockalbumit Luokka:Vuoden 2023 albumit
Lontoon ePrix

Lontoon ePrix tai London ePrix on kaudesta 2014–2015 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Nykyään kilpailu ajetaan ExCeL Londonin tapahtumakeskuksessa ja sen ympäristössä Lontoossa. == Radat == Ensimmäiset kaksi Lontoon ePrix’iä ajettiin Battersea Parkin katuradalla. Radalla oli pituutta 2 920 metriä ja se sisälsi 15 mutkaa. Se oli kapea, pomppuinen ja puita oli katsojien näköesteenä. Huolimatta noin 2,85 miljoonan punnan tuloista, paikalliset vastustivat rataa. Lopulta vuonna 2016 Formula E ilmoitti, ettei kilpailua enää järjestetä radalla. Vuodesta 2021 alkaen ePrix on järjestetty tapahtumakeskus ExCeL Londonissa ja sen lähiympäristössä. Tällä radalla on pituutta 2 252 metriä ja se koostuu 22 mutkasta. Radalla oli tarkoitus kilpailla vuodesta 2020 alkaen, mutta koronaviruspandemian vuoksi tapahtumakeskus oli muutettu tilapäiseksi National Health Servicen sairaalaksi. Rata on sekä sisä- että ulkotiloissa, luoden uniikkeja haasteita kuljettajille. Radan pintamateriaali vaihtelee kierroksen aikana ja valoisuus muuttuu siirryttäessa sisältä ulos. === Kartat === Tiedosto:Battersea Park Circuit.svg|Battersea Parkin katurata. Tiedosto:London Docks and ExCel Layout 2021.svg|Vuoden 2021 rata. Tiedosto:London Docks and ExCel Layout 2022.svg|Vuoden 2022 rata. == Tulokset == Vuosi Rata Voittaja Toinen Kolmas Paalupaikka Nopein kierros Viite 2015 Kilpailu 1 Battersea Park Sébastien Buemi E.dams-Renault Jérôme d'Ambrosio Dragon Racing Jean-Éric Vergne Andretti Autosport Sébastien Buemi E.dams-Renault Lucas di Grassi Audi Sport ABT 2015 Kilpailu 2 Battersea Park Sam Bird DS Virgin Racing Jérôme d'Ambrosio Dragon Racing Loïc Duval Dragon Racing Stéphane Sarrazin Venturi Sam Bird DS Virgin Racing 2016 Kilpailu 1 Battersea Park Nico Prost Renault e.Dams Bruno Senna Mahindra Racing Jean-Éric Vergne DS Virgin Racing Nico Prost Renault e.dams Nelson Piquet Jr. NEXTEV TCR 2016 Kilpailu 2 Battersea Park Nico Prost Renault e.dams Daniel Abt ABT Schaeffler Audi Sport Jérôme d'Ambrosio Dragon Racing Sébastien Buemi Renault e.dams Sébastien Buemi Renault e.dams 2021 Kilpailu 1 ExCeL London Jake Dennis BMW i Andretti Motorsport Nyck de Vries Mercedes-EQ Formula E Team Alex Lynn Mahindra Racing Alex Lynn Mahindra Racing Mitch Evans Jaguar Racing 2021 Kilpailu 2 Alex Lynn Mahindra Racing Nyck de Vries Mercedes-EQ Formula E Team Mitch Evans Jaguar Racing Stoffel Vandoorne Mercedes-EQ Formula E Team Robin Frijns Envision Virgin Racing 2022 Kilpailu 1 Jake Dennis Avalanche Andretti Stoffel Vandoorne Mercedes-EQ Formula E Team Nick Cassidy Envision Racing Jake Dennis Avalanche Andretti Jake Dennis Avalanche Andretti 2022 Kilpailu 2 Lucas di Grassi ROKiT Venturi Racing Jake Dennis Avalanche Andretti Nyck de Vries Mercedes-EQ Formula E Team Jake Dennis Avalanche Andretti Nick Cassidy Envision Racing == Lähteet ==
Spermatogeneesi

Spermatogeneesi eli siittiöiden syntyminen kiveksissä tapahtuu murrosiästä vanhuuteen saakka, ja siittiöitä muodostuu vuorokaudessa satoja miljoonia. Siittiöiden kypsyminen kestää noin 10 viikkoa, jonka jälkeen ne siirtyvät vähitellen kohti siementiehyen onteloa, ja lopuksi irtoavat tukisoluista ja kulkevat kiveksistä lisäkiveksiin. Tukisolujen toimintaa hallinnoi aivolisäkkeestä erittyvä luteinisoiva hormoni eli LH. LH ja testosteronituotantoa hallinnoiva FSH ovat välttämättömiä siittiöiden muodostumista varten. Lopuksi siittiöt varastoituvat lisäkiveksiin ja jäävät sinne noin 2–3 viikoksi, jonka jälkeen ne ovat kehittyneet liikkumis- ja hedelmöityskykyisiksi. Lisäkiveksestä lähtevä pitkä ja erittäin kiemurainen lisäkivestiehyt avautuu siemenjohtimeen. Kypsässä siittiösolussa on kolme osaa: pää, keskikappale ja häntä. Pään sisällä on tuma ja isän geenit, kärkikappaleessa on entsyymejä, joilla siittiö pääsee munasolun sisälle ja keskikappaleessa on runsaasti mitokondrioita. Hännän liike kuluttaa runsaasti energiaa, ja tämä energia tuotetaan keskikappaleen mitokondrioilla. Liikkeellä on suuri evolutiivinen merkitys, koska siittiöt joutuvat uimaan emättimestä kohdun munanjohtimeen saakka, jossa siittiö hedelmöittää munasolun. Siemensyöksyssä siittiöt työntyvät lisäkiveksistä siemenjohdinta pitkin virtsaputkeen. Siemennesteessä on siittiöiden lisäksi rakkularauhasen ja eturauhasen eritteitä, joka koostuu pääasiallisesti limasta ja sokerista. Spermatogeneesi ei onnistu ruumiinlämmössä, koska siittiöiden proteiinit denaturoituisivat, minkä takia kivekset roikkuvat kivespusseissa, joissa niiden lämpötila on pari astetta matalampi. == Lähteet == == Aiheesta muualla == Luokka:Andrologia Luokka:Endokrinologia Luokka:Fysiologia Luokka:Kehitysbiologia
Hiroshi Kawaguchi

Hiroshi Kawaguchi (; s. 12. huhtikuuta 1965) on japanilainen muusikko, joka käyttää lyhyesti taiteilijanimeä Hiro. Hän on tullut tunnetuksi useiden videopelien musiikista, muun muassa Space Harrier, Hang-On ja Out Run. Hän on tunnettu myös yhtyeestä [H.]. Hän on tunnettu myös nimellä Hiroshi Miyauchi. == Lähteet == == Aiheesta muualla == * * Profiili MobyGamesissä Luokka:Japanilaiset muusikot Luokka:Videopelimuusikot Luokka:Vuonna 1965 syntyneet Luokka:Elävät henkilöt
Paanan koulu

Paanan koulu on peruskoulu Jokioisilla. Koulussa opiskelee noin 300 oppilasta, ja opettajia koulussa on 27. Koulu tarjoaa opetusta peruskoulun luokille 5–9. Koulun rehtorina toimii Jari Sillanpää. Paanan koulu sai nimensä vuonna 2002, kun laista poistui jaottelu ala- ja yläkouluun. Paanan kouluun on valmistunut lisärakennus vuonna 2015 kolme vuotta myöhässä. == Lähteet == Luokka:Suomen peruskoulut Luokka:Jokioisten rakennukset ja rakennelmat
Máret Ánne Sara

200px|right Máret Ánne Sara (s. 23. joulukuuta 1983 Koutokeino, Norja, pohjoissaameksi Mikkol Ivvara Jovsseha Ivvara Máret Ánne) on pohjoissaamelainen monialataiteilija ja kansalaisaktivisti, jonka lähtökohdat ovat poronhoidossa. Hänen suurin innoittajansa on Altajoen valjastamisen vastustajana tunnettu valokuvaaja Niillas Somby, joka joutui räjähdysonnettomuuteen Maasin sillalla, menetti kätensä ja näkönsä toisesta silmästä ja joutui pakenemaan pitkiä terroristituomioita Kanadaan alkuperäiskansojen keskuuteen. Sara on pitänyt porosaamelaisuudesta kumpuavia taidenäyttelyitä vuodesta 2006 alkaen. Hänen poronkalloaiheisia, mutta myös muita kokeellisia, huomiota herättäviä ja kantaa ottavia näyttelyitään on ollut muun muassa Kasselissa ja sittemmin Norjan kansallisgalleriassa. Hän osallistui Venetsian biennaalin pohjoismaisen paviljongin näyttelyyn vuonna 2022 yhtenä kolmesta saamelaistaiteilijasta. Sara on ollut perustamassa Dáiddadállu-taiteilijakollektiivia Koutokeinoon. Hän on myös kirjoittanut fiktiivisen lastenromaanin Ilmmiid gaskkas, josta sai Pohjoismaiden neuvoston lasten ja nuorten kirjallisuuspalkinnon vuonna 2014. == Lähteet == Luokka:Norjalaiset kuvataiteilijat Luokka:Vuonna 1983 syntyneet Luokka:Elävät henkilöt
Janet

Janet () on englanninkielinen naisen etunimi. Sen juuret ovat raamatullisessa nimessä Johannes ().Janet, Behind the Name, viitattu 22.5.2023.Jane, Behind the Name, viitattu 22.5.2023. Suomessa etunimi Janet on vuoteen 2023 mennessä annettu alle 482 naiselle ja alle viidelle miehelle.Nimipalvelu, Digi- ja väestötietovirasto, viitattu 22.5.2023. == Tunnettuja Janet-nimisiä == * Janet Afary, iranilais-yhdysvaltalainen uskontotieteilijä, historioitsija ja feministi * Janet Anand (s. 1959), australialainen sosiaalityön professori * Janet Asimov (1926–2019), yhdysvaltalainen psykoanalyytikko ja kirjailija * Janet Baker (s. 1933), brittiläinen oopperalaulaja * Janet Cardiff (s. 1957), kanadalainen taiteilija * Janet Craxton (1929–1981), brittiläinen oboisti * Janet Devlin (s. 1994), pohjoisirlantilainen laulaja-lauluntekijä * Janet Evanovich (s. 1943), yhdysvaltalainen kirjailija * Janet Evans (s. 1971), yhdysvaltalainen uimari ja olympiavoittaja * Janet Fitch (s. 1955), yhdysvaltalainen kirjailija * Janet Frame (1924–2004), uusiseelantilainen kirjailija * Janet Gaynor (1906–1984), yhdysvaltalainen näyttelijä * Janet Guthrie (s. 1938), yhdysvaltalainen kilpa-autoilija * Janet Hubert-Whitten (s. 1956), yhdysvaltalainen näyttelijä * Janet Jackson (s. 1966), yhdysvaltalainen laulaja * Janet Jagan (1920–2009), Guyanan pääministeri ja presidentti * Janet Jones (s. 1961), yhdysvaltalainen näyttelijä * Janet L. Kavandi (s. 1959), yhdysvaltalainen astronautti * Janet Kear (1933–2004), englantilainen lintutieteilijä * Janet Leigh (1927–2004), yhdysvaltalainen näyttelijä * Janet Margolin (1943–1993), yhdysvaltalainen näyttelijä * Janet Martin, yhdysvaltalainen historioitsija * Janet McTeer (s. 1961), brittiläinen näyttelijä * Janet Mills (s. 1947), yhdysvaltalainen demokraattipoliitikko ja kuvernööri * Janet Moreau (1927–2021), yhdysvaltalainen pikajuoksija * Janet Munro (1934–1972), brittiläinen näyttelijä * Janet Napolitano (s. 1957), yhdysvaltalainen poliitikko ja rehtori * Janet Radcliffe Richards (s. 1944), brittiläinen feministifilosofi ja bioeetikko * Janet Reno (1938–2016), yhdysvaltalainen juristi ja poliitikko * Janet Rowley (1925–2013), yhdysvaltalainen geneetikko * Janet Sawbridge (1947–2021), brittiläinen jäätanssija * Janet Schmalfeldt, yhdysvaltalainen pianisti ja musiikkitieteilijä * Janet Suzman (s. 1939), brittiläis-eteläafrikkalainen näyttelijä * Janet Waldo (1919–2016), yhdysvaltalainen näyttelijä * Janet Yellen (s. 1946), yhdysvaltalainen taloustieteilijä ja poliitikko * Janet Ågren (s. 1949), ruotsalainen näyttelijä === Kuvitteellisia henkilöitä === * Janet van Dyne, salanimeltään Ampiainen, Marvel Comicsin sarjakuvissa esiintyvä supersankari == Nimen muita merkityksiä == * Hurrikaani Janet, trooppinen hirmumyrsky vuonna 1955 * Janet, Janet Jacksonin studioalbumi vuodelta 1993 * Janet, yhdysvaltalainen sotilashenkilöstöä kuljettava lentoyhtiö == Lähteet == Luokka:Etunimet
Saaroinen (Metsäpirtti)

Saaroinen oli kylä Metsäpirtin itä-osassa Laatokan rannalla. Saaroinen mainitaan jo 1500-luvun verokirjoissa ja on luultavasti saanut nimensä Laatokan saarista, jotka nousivat esiin veden alta maan kohoamisen johdosta. 1900-luvulla Saaroisten kylä muodostui kahdesta kylänosasta; 1930-luvulla Saaroinen 1:ssä (Saaroinen) oli 82 ja Saaroinen 2:ssa (Kivikko) 35 taloa. == Lähteet == Luokka:Metsäpirtin kylät
Aubrives

Aubrives on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 53 kilometriä Charleville- Mézièresin kaupungista pohjoiseen. pienoiskuva|vasen|Saint-Mauricen kirkko Kunnan keskustassa on Saint-Mauricen kirkko. Kirkossa on 1600-luvulta peräisin oleva pyhän Mauritiuksen rintakuva. ==Lähteet== ==Aiheesta muualla== Luokka:Ardennesin kunnat
Västerhankmon baptistiseurakunta

Västerhankmon baptistiseurakunta () oli vuosina 1903–1936 Koivulahden Västerhankmossa toiminut baptistiseurakunta. Seurakunta perustettiin 16 henkilön toimesta vuonna 1903, joista monet olivat myös Österhankmon baptistiseurakunnan jäseniä. Seurakunnan ensimmäisenä saarnaajana toimi I. S. Österman, mutta hän asui Vaasassa eikä juuri kyennyt toimimaan Hankmossa.Edén 1931, s. 374 Västerhankmon kappeli rakenettiin vuonna 1900 ja sitä laajennettiin vuonna 1930. Tuolloin kappelissa oli istumapaikkoja 125 henkilölle, minkä lisäksi rakennukseen sisältyi pastorin asunto ja keittiö. Vuonna 1931 seurakunnan jäsenmäärä oli 38. Västerhankmon ja Österhankmon baptistiseurakunnat yhdistyivät vuonna 1936 Hankmon baptistiseurakunnaksi.Harald 2002, s. 323–324 == Seurakunnan johtajat == Seuraavat henkilöt toimivat seurakunnan johtajina: * 1903–1906: Lovisa Näsman * 1906–1912: Mikael Norrgård * 1912–1921: I. A. Sundell * 1921–1926: J. A. Komstadius * 1929–1936: R. Nylund * 1936–1940: Hugo Holmlund * 1950–1952: Anders Nybacka == Katso myös == * Baptismi Suomessa * Finlands svenska baptistsamfund * Hankmon baptistiseurakunta == Lähteet == * * === Viitteet === Luokka:Suomen entiset baptistiseurakunnat Luokka:Mustasaaren seurakunnat Luokka:Koivulahti
Pirttikylän baptistiseurakunta

Pirttikylän baptistiseurakunta () oli vuonna 1903 perustettu baptistiseurakunta, joka toimi Pirttikylässä. Nykyisin seurakunta toimii Närpiön baptistiseurakunnan rukoushuoneyhdistyksenä.Edén 1931, s. 376–377 Seurakunnan johtajana toimi vuosina 1903–1926 Erik Jansson, vuosina 1925–1928 Emil Ljungkvist ja vuodesta 1928 K. J. Bengs. Vuonna 1931 seurakunnan jäsenmäärä oli 39. Seurakunnan kappeli rakennettiin vuonna 1906 ja kappelissa oli istumapaikat 175 henkilölle. == Seurakunnan johtajat == * 1903–1925: Erik Jansson * 1925–1928: Emil Ljungkvist * 1928– K. J. Bengs * 1935–1936: John Lundberg * 1941–1946: Johannes Klemetz * 1949–1951: Ernst Wallin * 1955–1957: Ernst Jacobson * 1957–1960: Villard Wallin * 1962–1965: Reinhold Nylund * 1966–: Rurik Lindqvist == Katso myös == * Närpiön baptistiseurakunta == Lähteet == * === Viitteet === Luokka:Suomen entiset baptistiseurakunnat Luokka:Pirttikylä
Suomen intialaiset

Suomen intialaiset ovat Suomessa asuvia intialaistaustaisia henkilöitä. Intian kielellisen ja kulttuurisen monimuotoisuuden vuoksi intialaisten lukumäärää Suomessa ei voi arvioida kielellisin perustein. Intialaiset muodostivat vuonna 2022 kansalaisuuden perusteella viidenneksi suurimman ulkomaalaistaustaisen väestöryhmän virolaisten, venäläisten, irakilaisten ja kiinalaisten jälkeen. Intialaisten lukumäärä Suomessa on kasvanut nopeasti 2000-luvulla, pääasiassa työperäisen maahanmuuton seurauksena. Suomi on tavoitellut helpotusta työvoimapulaansa houkuttelemalla intialaista työvoimaa. Intiaa on pidetty yhtenä tärkeimmistä kärkikohdemaista kansainvälisten osaajien houkuttelemisessa Suomeen. Syitä tähän ovat Intian väestön hyvä koulutustaso ja suuri väkiluku. Valtaosa Suomen intialaisista asuu pääkaupunkiseudulla, jonne heitä houkuttelee kansainväliset työmahdollisuudet ja koulut. Intialaistaustaiset ovat muuttaneet Suomessa erityisesti Espooseen, jossa heitä asuu melkein 3 000\. Espoossa intialaisten suosimia asuinalueita ovat erityisesti Suurpelto ja Olari. Espoossa sijaitsee hindutemppeli, intialainen ruokakauppa ja elokuvateatterissa järjestetään Bollywood-näytöksiä. Suomen intialaisilla on omia pienempiä yhteisöjä, jotka jakautuvat kotiosavaltioiden ja muiden tekijöiden perusteella. Suomesta löytyy muutamia intialaisperäisiä uskonnollisia yhdyskuntia. Sikhien gurdwara sijaitsee Helsingissä Sörnäisillä. Varhaisimmat hindulaiset maahanmuuttajat saapuivat Suomeen Intiasta 1990-luvulla. Pitkään ainoa Suomessa toimiva hindutemppeli oli Krishna- liikkeen (ISKCON) hallinnoima, ja liike vastasi hindulaisesta uskonnonopetuksesta. Sen seurauksena useat hindulaiset maahanmuuttajat osallistuvat liikkeen toimintaan, vaikka olisivat todennäköisesti kotimaissaan valinneet toisen hindulaisen temppeliyhteisön. Malmin Krishna-temppeli on Helsingissä toimiva ISKCON-hindutemppeli, joka järjestää useita hindulaisia uskonnollisia juhlia. Malmilla toimii myös Sri Lankasta ja Intiasta kotoisin olevien tamilien Suomen Hindut -yhdyskunnan temppeli. Suomen ja Intian välinen vuodesta 1949 toiminut ystävyysseura, Suomi-Intia-Seura, pyrkii toimimaan yhdyssiteenä Suomessa asuvien intialaisten välillä. Seura on järjestänyt vuosittaisia Intia-päiviä ja intialaisia juhlia kuten diwali. Sittemmin Intia- päivän järjestämisvastuu on siirtynyt Intian suurlähetystölle ja sen alaisuudessa toimivalle vuonna 2020 perustetulle Friends of India and Finland -kattojärjestölle, joka edustaa 16 intialaisjärjestöä. == Lähteet == Intialaiset Luokka:Intialaisten diaspora
Vaasan Elim-seurakunta

Vaasan Elim-seurakunta (, aik. Vetokankaan baptistiseurakunta ) on Vaasan Vetokannaksella toimiva baptistiseurakunta. Seurakunta on perustettu vuonna 1924. Tuolloin seurakunta irtautui omaksi toiminnakseen Vaasan ruotsalaisesta baptistiseurakunnasta.Edén 1931, s. 379–380 Seurakunnan Elim-kappeli rakennettiin vuonna 1924 ja sen pääsalissa oli tuolloin istumapaikat 150 henkilölle. Vuonna 1931 seurakunnassa oli 50 jäsentä ja sen nuorisotoimintaan kuului 30 jäsentä. Nykyisin seurakunta on tullut tutuksi muun muassa viikottain jaettavasta ruoka-avusta. Vaasan ruoka-apu jakaa Elim-talolla viikoittain noin 200–250 ruokakassia. == Seurakunnan johtajat == * 1924–1926: N. A. Bergström * 1926–1927: E. I. Berglund * 1927–1929: Frithiof Sundell * 1929–1930: E. I. Berglund * 1930– Johannes Söderman * 1938–1940: Samuel Klemetz * 1948–1957: Gottfrid Jansson * 1957–1962: Herbert Söderqvist * 1962–1965: Jakob Gunnar Nylund * 1965–1972: Ernst Jacobson == Lähteet == * === Viitteet === Luokka:Suomen baptistiseurakunnat Luokka:Vaasan seurakunnat Luokka:Vetokannas
La Ferté-sur-Chiers

La Ferté-sur-Chiers on kunta Pohjois-Ranskassa Ardennesin departementissa Grand Estin alueella. Se sijaitsee Chiers-joen varrella, noin 30 kilometriä Sedanin kaupungista kaakkoon. Kunnan alueella on toisen maailmansodan aikaisen Maginot-linjan linnoitus Ouvrage de La Ferté. Se sisältää vuonna 1935 rakennetut kaksi kasemattia, sekä niitä yhdistävän 300 metriä pitkän käytävän, joka kulkee 25 metriä maan alla. Toukokuussa 1940 linnoituksessa oli 105 ranskalaista sotilasta estämässä saksalaisten hyökkäystä. Sedanin taistelussa 15. toukokuuta saksalaiset joukot saivat läpimurron, jonka jälkeen he aloittivat tykistötulituksen linnoitukseen usean päivän ajan. Lopulta 18. toukokuuta saksalaiset onnistuivat tykistön suojaamana räjäyttämään linnoitukseen varastoidut ammukset. Räjähdyksen seurauksena kaikki linnoituksessa olleet ranskalaiset kuolivat, valtaosin tukehtumalla. 1970-luvulta lähtien yhdistys on pitänyt linnoitusta avoinna yleisölle. ==Lähteet== ==Aiheesta muualla== Luokka:Ardennesin kunnat